Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 505

a 111/2003. (VII. 29.) Korm. rendelethez Gázellátási Közüzemi Szabályzat a közüzemi fogyasztók, közüzemi szolgáltatók és az elosztók közötti jogviszonyról, valamint a közüzemi szerzõdés kötelezõ tartalmi elemeirõl Általános rendelkezések A Gázellátási Közüzemi Szabályzat (GKSz) a GET-ben foglalt felhatalmazás alapján a közüzemi fogyasztók és közüzemi szolgáltatók között létesített szerzõdéses kapcsolatot és annak létrejöttéhez szükséges egyéb feltételeket tartalmazza, beleértve a GET 33. § (12) bekezdésben foglaltakat is. A közüzemi szolgáltatás során a közüzemi szolgáltató a gázellátáshoz szükséges tevékenységek teljes körét (közüzemi szolgáltatás, földgázszállítás, földgáztárolás, földgáz beszerzés, földgázelosztás stb.) biztosítja a közüzemi fogyasztó részére. Ennek érdekében szerzõdést köt az elosztás igénybevételérõl az elosztói engedélyessel; a gáz beszerzésérõl, szállításáról és tárolásáról a közüzemi nagykereskedõvel; a rendszerirányításról a rendszerirányítóval; a csatlakozási díj kezelésérõl az elosztói engedélyessel, illetve az elosztó hálózat tulajdonosával. A szállítóvezetékrõl a közüzemi nagykereskedõ, és e tekintetben mint szolgáltató által ellátott közvetlen kiszolgálású közüzemi fogyasztók esetében, beleértve a szállítói engedélyessel való kapcsolatrendszert is, e rendelkezéseket kell alkalmazni.

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes